asfalt-takbelegg
Store norske leksikon,Teknologi og industri,Bygg og anlegg,Byggematerialer
Asfalt-takbelegg er et taktekkingsmateriale som består av en stamme belagt på begge sider med asfaltmateriale. Den væreksponerte siden er gjerne påført et beskyttende lag av knuste skiferkorn.
Bestanddeler Stammen, som er impregnert med asfaltmateriale, bestod tidligere av tekstilfiberfilt, men er i dag vanligvis en polyesterfiber- eller glassfiberfilt, eventuelt supplert med en aluminiums- eller plastfolie.Som asfaltbelegg på stammen benyttes hovedsakelig asfalt modifisert med polymermateriale, som SBS (styren-butadien-styren) eller APP (ataktisk polypropylen). Polymertilsetningen gir bedre bearbeidings- og bruksegenskaper, spesielt ved lave temperaturer. Les mer i Store norske leksikon taktekking